Kunsten å tenke negativt

Kunsten å tenke negativt er en norsk filmkomedie fra 2006, regissert av Bård Breien og med Fridtjov Såheim i hovedrollen.

 Handling 
For to år siden ble Geirr påkjørt av en bil, og havnet i rullestol. Fremdeles gjør han et stort poeng ut av å vise kjæresten Ingvild hvor pyton han har det. I et forsøk på å få kjæresten til å se lysere på livet melder Ingvild ham på i Positivitetsgruppa, der alle har hvert sitt handikapp, men allikevel har lært seg å se lyst på livet.

Tori, gruppelederen i Positivitetsgruppa, gjør sitt beste for å få Geirr til å se positivt på livet. Resten av gruppa bistår henne etter beste evne. Geirr på sin side oppdager snart at resten av gruppa er like miserable som ham og han gjør det han kan for å vri kniven rundt i alles sår slik at de mister troen på at det finnes noen løsninger som helst.

Geirr tar etterhvert over styringen av gruppa, og innleder en kamp mellom de syke og de friske. De oppdager etterhvert at denne kampen hjelper dem med å kvitte seg med den fasaden de har bygd rundt seg. De blir kjent med hverandre, de blir venner, og de lærer seg kunsten å tenke negativt.

 Mottakelse 
Filmen fikk blandet mottagelse i norsk presse med alt fra terningkast 1 i Stavanger Aftenblad til terningkast 5 i Aftenposten. Snittkarakteren er ca. terningkast 3.Filmweb – Kunsten å tenke negativt Åpningshelgen i Norge hadde filmen 7 786 solgte billetter – et salg som blir sett på som «ikke altfor imponerende» av bransjebladet Rushprint.Rushprint: Tallenes tale Uke 45 «Den svarte komedien Kunsten å tenke negativt åpnet på 28 saler rundt om i landet. Besøket ble på 7786 solgte billetter, med et ikke altfor imponerende snitt på 278 solgte billetter per sal i løpet av helgen.» Totalt sett hadde den i underkant av 35 000 besøkende i Norge. Filmen var den mest populære nordiske filmen i Tyskland i 2008, med nærmere 70 000 besøkende.

 Rolleliste 
 Rolle  Skuespiller GeirrTrafikkskadd og handikappet, isolerer seg på rommet sitt med våpen og Johnny Cash  Fridtjov Såheim IngvildGeirrs kjæreste, forsøker å redde forholdet deres ved å melde Geirr inn i positivitetsgruppa Kirsti Eline Torhaug GardKjæresten til Marte, glemte å sikre klatretauet da Marte ramla ned og ble lam Henrik Mestad MarteLam fra halsen og ned, men smiler bestandig for å skjule hva hun egentlig syns om kjæresten Gard  Marian Saastad Ottesen LillemorEnsom og bitter vestkantfrue, bor på hybel  Kari Simonsen AsbjørnStum slagpasient, og full av uforløst aggresjon  Per Schaanning ToriProfesjonelt positiv gruppeleder for positivitetsgruppa  Kjersti Holmen

 Referanser 

 Eksterne lenker 


 Om Kunsten å tenke negativt på Filmweb

Kategori:Filmer fra 2006
Kategori:Norske filmer fra 2000-årene
Kategori:Norske filmkomedier